OpenLLM-France/wikimedia huggingface dataset:
# Traficantes de Sueños

Traficantes de Sueños és una llibreria associativa, distribuïdora crítica i editorial independent, que neix a mitjan dècada del 1990 com a projecte de producció i comunicació política amb la finalitat de servir d'espai de formació, reflexió i reunió per als moviments socials alternatius i antiautoritaris de la ciutat de Madrid. En aquest context, a partir de col·lectius compromesos amb l'ecologia, el feminisme, el moviment okupa, l'antimilitarisme i l'antiglobalització, aparegué la necessitat d'oferir un espai estable, que proporcionés formació, materials didàctics per al debat i un lloc per a l'intercanvi d'idees. Es va gestar en centres socials okupats i n'han format part membres del partit polític Guanyem Madrid.

## Editorial

El seu catàleg compta amb dues col·leccions fonamentals: «Mapas», que ofereix anàlisis generals rigorosos, sovint d'autors coneguts, sobre els interessos de l'editorial, i «Lemur» (acrònim de «lectures de màxima urgència»), que en un format petit i a cost reduït, aporta materials de reflexió sobre qüestions d'actualitat. Entre aquestes lectures de màxima urgència estan les elaborades per l'Observatori Metropolità de Madrid. Es tracta d'un col·lectiu de militants pertanyents a diferents disciplines que investiguen, reflexionen i fan propostes sobre qüestions presents.
Traficantes de Sueños empra la llicència Creative Commons amb copyleft en les obres que edita. A canvi, s'incentiva els lectors a contribuir al projecte amb qualsevol tipus de col·laboració. L'editorial també publica traduccions de llibres copyleft, com Programari lliure per a una societat lliure o El código 2.0, i treballs dedicats a la producció de continguts copyleft. L'any 2014 es va responsabilitzar de l'edició en castellà de la revista New Left Review.

## Referències

* ↑ Estadella, Adolfo. «Copyleft, la alternativa radical al copyright» (en castellà). Derecho de Internet, 18-12-2004. Arxivat de l'original el 19 d'octubre de 2011. [Consulta: 20 juny 2011].
* 1 2 Sánchez, Ray. «Otra librería también es posible» (en castellà). El Mundo, 06-01-2015. [Consulta: 25 abril 2017].
* ↑ «Licencias de la Editorial». [Consulta: 25 abril 2017].
* ↑ Bravo, David. «Conferencia de prensa de Lawrence Lessig» (en castellà). Filmica, 14-07-2005. Arxivat de l'original el 2020-11-23. [Consulta: 22 maig 2020].
* ↑ «Copyleft. Manual de Uso.», 26-04-2016. [Consulta: 26 abril 2017].
* ↑ Esbrí, Curro. «Traficantes de Sueños sigue creciendo» (en castellà). Madriz, 03-02-2015. Arxivat de l'original el 2020-12-03. [Consulta: 25 abril 2017].
# Óscar de Marcos Arana

Óscar de Marcos Arana (Laguardia, 14 d'abril de 1989) és un futbolista professional alabès. Juga com a davanter a l'Athletic Club.

## Trajectòria

Format a les categories inferiors del Deportivo Alavés, va debutar amb el primer equip el 21 de desembre de 2008, sortint com a suplent contra el CD Tenerife a un partit de la Segona Divisió. Durant la temporada 2008-09 va jugar vint partits amb l'equip basc, marcant cinc gols.
El 10 de juliol de 2009 va fitxar per l'Athletic Club de Bilbao per 350.000 euros. El jugador alabès va signar per quatre temporades.

## Palmarès
### Athletic Club

* 1 Copa del Rei: 2024
* 2 Supercopes d'Espanya: 2015, 2021

## Referències

* ↑ «Oscar de Marcos debutó con el Alavés en Segunda División a sus 19 años» (en castellà). joinfutbol.com, 22-12-2008. Arxivat de l'original el 2008-12-24. [Consulta: 16 agost 2009].
* ↑ Nika Cuenca. «Fichan a De Marcos, un interior con gran futuro» (en castellà). AS.com, 11-07-2009. [Consulta: 16 agost 2009].
* ↑ «El Athletic ficha a Óscar De Marcos» (en castellà). goal.com, 10-07-2009. [Consulta: 16 agost 2009].
* ↑ «L'Athletic Club guanya la Copa als penals contra el Mallorca (1-1)». CCMA, 07-04-2024. [Consulta: 7 abril 2024].
* ↑ «Vuelve el Rey León» (en castellà). Marca, 17-08-2015. [Consulta: 17 agost 2015].

## Enllaços externs

* Trajectòria i estadístiques - Web oficial de l'Athletic de Bilbao (castellà)
* Estadístiques a transfermarkt.de (alemany)
# Banyó

«Banyó» té aquests significats:
* Banya menuda, especialment la que comença a eixir
* Protuberància d'una branca tallada o trencada que resta amarrada al tronc
# Santiago Cabanas Ansorena

Santiago Cabanas Ansorena (Madrid, 1954), és un diplomàtic i polític espanyol, Ambaixador d'Espanya als Estats Units des de 2018.

## Biografia

Va néixer a Madrid l'any 1954. És llicenciat en Dret i va ingressar el 1981 a la carrera diplomàtica al Ministeri d'Afers Exteriors d'Espanya.
Ha estat destinat a les representacions d'Espanya a l'Iran i els Estats Units. Va ser sotsdirector general de l'Europa Oriental i de Relacions Culturals i Científiques, i director del Gabinet del Ministeri d'Afers Exteriors. Posteriorment, ambaixador d'Espanya a la República Txeca, cònsol general d'Espanya a Miami i director general d'Afers Consulars i Migratoris. El juliol de 2011 va ser nomenat director general de Política Exterior i de Seguretat i el gener de 2012, director general de Política Exterior i Assumptes Multilaterals, Globals i de Seguretat. Passant a ser ambaixador d'Espanya al Regne Haiximita de Jordània des de maig del 2013, fins que el 2017 va jurar el càrrec d'ambaixador a la República d'Argèlia.

### Ambaixador d'Espanya als Estats Units (2018-)

El 7 de setembre de 2018 fou nomenat ambaixador d'Espanya als Estats Units.

## Referències

* ↑ «Santiago Cabanas Ansorena'» (en castellà). Govern d'Espanya. [Consulta: 7 setembre 2018].
* 1 2 3 «Santiago Cabanas Ansorena» (en castellà). Ministeri d'Afers Exteriors i Cooperació d'Espanya. [Consulta: 7 setembre 2018].
* 1 2 3 «El Gobierno aprueba el nombramiento de Dastis como embajador en Italia y nombra a Santiago Cabanas para Washington». [Consulta: 12 novembre 2018].
* ↑ «El Director General de Política Exterior y Asuntos Multilaterales, Globales y de Seguridad, Santiago Cabanas, en el Foro Global Contra el Terrorismo». Arxivat de l'original el 2018-09-12. [Consulta: 12 novembre 2018].
* ↑ EFE. «Santiago Cabanas Ansorena: un diplomático con experiencia» (en castellà). Eldiario.es, 07-09-2018. Arxivat de l'original el 12 de setembre 2018. [Consulta: 7 setembre 2018].

## Enllaços externs

* Santiago Cabanas Ansorena a la web del Govern d'Espanya
* Santiago Cabanas Ansorena a la web del Ministeri d'Afers Exteriors i Cooperació d'Espanya Arxivat 2018-09-12 a Wayback Machine.
# Baronia (Sardenya)

Baronia és una regió històrica de Sardenya nord-oriental, dins la província de Nuoro, que limita amb les subregions sardes de Gal·lura, Montacuto i Barbagia di Nuoro. Comprèn els municipis de Galtellì, Irgoli, Loculi, Lodè, Onifai, Orosei, Posada, Budoni, Siniscola i Torpè.
Durant l'edat mitjana constituí la part meridional del Jutjat de Gallura, i quan passà a la Corona d'Aragó fou dividida en la Baronia di Posada i la Baronia di Galtellì e Orosei.
Viccionari
# Senningen

Senningen (en luxemburguès: Senneng) és un poble de la comuna de Niederanven del districte de Luxemburg al cantó de Luxemburg. Està a uns 8,6 km de distància de la Ciutat de Luxemburg.

## Referències

* ↑ «Senningen». [Consulta: 22 setembre 2015].
# Sertanejo

El sertanejo o música sertaneja és un gènere musical del Brasil sorgit a partir de la dècada de 1910 per compositors urbans i rurals, considerada sovint com la versió brasilera del country estatunidenc. Actualment és l'estil musical més popular del Brasil, superant fins i tot la samba, en la majoria dels estats del país (especialment São Paulo, Minas Gerais, Goiás, Rio de Janeiro, Rio Grande do Sul, Mato Grosso do Sul, Mato Grosso, Rondônia, Tocantins i Paranà).
El tipus de sertanejo més tradicional és el sertanejo caipira o música caipira. Aquest subgènere musical va tenir inici amb el Bandeirisme del segle XVI i es va acabar de desenvolupar a principis de segle xx.
Inicialment, tal estil de música va ser propagat per una sèrie de duets musicals, amb l'ús de l'anomenada viola caipira i duets vocals. Aquesta tradició segueix fins avui en dia, en què sovint hi ha una parella que generalment té cantants amb veu tenor (més aguda), nasal i amb l'ús accentuat del falset. Mentre l'estil vocal s'ha mantingut relativament estable al llarg de les dècades, el ritme, la instrumental i les melodies van incorporant elements d'altres gèneres populars.
En general, és acceptat que la música sertaneja es divideix en els subgèneres "Caipira" o "Sertanejo Raiz", "Sertanejo Romàntic" i "Sertanejo Universitari".

## Artistes destacats
### Música Caipira o Sertanejo Raiz

* Tonico & Tinoco
* Vieira & Vieirinha
* Inezita Barroso
* Mazinho Quevedo

### Sertanejo Romàntic

* Milionário & José Rico
* Renato Teixeira
* Cascatinha & Inhana
* Palmeira & Biá
* Zezé Di Camargo e Luciano
* Henrique e Juliano
* Paula Fernandes
* Trio Parada Dura
* Chitãozinho e Xororó

### Sertanejo Universitari

* Marília Mendonça
* Gusttavo Lima
* Michel Teló
* Cristiano Araújo
* Maiara & Maraisa
* Jorge & Mateus
* Luan Santana
* Bruno & Marrone
* Henrique & Juliano

## Referències

* ↑ «Sertanejo - A Dica do Dia, Descubre Brasil en Portugués» (en espanyol europeu), 11-10-2018. [Consulta: 3 desembre 2021].
* ↑ Música Sertaneja Arxivat 2011-09-27 a Wayback Machine. - Dicionário Cravo Albin da Música popular Brasileira
* ↑ «Top 200 Músicas Sertanejas Românticas (De Todos os Tempos)» (en portuguès brasiler), 02-07-2015. [Consulta: 3 desembre 2021].
# Trolox

El Trolox (àcid 6-hidroxi-2,5,7,8-tetrametilcroman-2-carboxílic) és un anàleg soluble en aigua de la vitamina E venut per Hoffman-LaRoche. És un antioxidant com la vitamina E i s'utilitza en aplicacions biològiques o bioquímiques per reduir l'estrès oxidatiu o els danys.
La capacitat antioxidant equivalent de Trolox (TEAC) és una mesura de la força antioxidant que es basa en el Trolox, mesurada en unitats anomenades Equivalents de Trolox (TE), per exemple, micromolTE/100 g. A causa de les dificultats per mesurar components antioxidants individuals d'una barreja complexa (com ara nabius o tomàquets), l'equivalència Trolox s'utilitza com a referència per a la capacitat antioxidant d'aquesta barreja. L'equivalència de Trolox es mesura habitualment mitjançant l'assaig de decoloració ABTS. El test TEAC s'utilitza per mesurar la capacitat antioxidant d'aliments, begudes i suplements. La capacitat reductora de fèrric del plasma (FRAP) és un assaig de capacitat antioxidant que utilitza Trolox com a estàndard.
La capacitat d'absorció de radicals d'oxigen (ORAC) solia ser una mesura alternativa, però el Departament d'Agricultura dels Estats Units (USDA) va retirar aquestes qualificacions l'any 2012 com a no vàlides biològicament, afirmant que "Les dades de la capacitat antioxidant dels aliments generats per in vitro (test- Els mètodes de tub) no es poden extrapolar als efectes in vivo (humans) i els assaigs clínics per provar els beneficis dels antioxidants dietètics han produït resultats contradictoris. Ara sabem que les molècules antioxidants dels aliments tenen una àmplia gamma de funcions, moltes de les quals no estan relacionades amb el capacitat d'absorbir radicals lliures".

## Referències

* ↑ R.; Pellegrini, N.; Pannala, A.; Yang, M.; Rice-Evans, C. Antioxidant activity applying an improved ABTS radical cation decolorization assay. Free Radical Biol. Med. 1999, 26, 1231-1237
* ↑ Huang, D.; Ou, B.; Prior, R. L. The Chemistry behind Antioxidant Capacity Assays. J. Agric. Food Chem. 2005, 53, 1841-56
* ↑ USDA «Withdrawn: Oxygen Radical Absorbance Capacity (ORAC) of Selected Foods, Release 2 (2010)». United States Department of Agriculture, Agricultural Research Service, 16-05-2012. [Consulta: 13 juny 2012].
# Banyumasan

El banyumasan és usualment considerat un dialecte de l'idioma javanès, és parlat entre 12 i 15 milions de persones i principalment a tres àrees de l'illa de Java: a la regió de Banyumas a l'extrem oest de la província de Java Central, en una àrea dins de la província de Java Occidental i sobre el nord de la província de Banten.

## Referències

* ↑ Javanese writing system
# Samer

Samer (picard: Samé; flamenc occidental: Sint-Wulmaars) és un municipi francès, situat al departament del Pas de Calais i a la regió dels Alts de França. El 2018 tenia 4.611 habitants.
# Berdeniella nevadensis

Berdeniella nevadensis és una espècie d'insecte dípter pertanyent a la família dels psicòdids que es troba a Europa: Espanya.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Zur Situation der Gattung Berdeniella (Vaillant, 1976) in Europa (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Saraveca

El saraveca és una llengua arawak del grup de Llengües Paresí-Waurá actualment extingida que es va parlar a Bolívia pels sarave. Es diu que és l'únic idioma amb un sistema numeral basat exclusivament en cinc, tot i que existeixen sistemes quinaris. En certa manera, això també és un tret característic d'altres llengües sud-americanes; molts formen els seus números 6-9 com a "cinc + un", "cinc + dos", etc.

## Referències

* ↑ Wells, David. The Penguin Dictionary of Curious and Interesting Numbers. Penguin UK, 1997. ISBN 978-0-14-026149-3.
* ↑ Encyclopædia Britannica, "Numerals and numeral systems".
* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 3. 1. Editora CRV, 2020, p. 290. DOI 10.24824/978652510234.4. ISBN 978-65-251-0234-4 [Consulta: 1r juliol 2021]. Arxivat 2021-04-19 a Wayback Machine.
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
# Sinte Galeshka

Sinte Galeshka, o correctíssimament Sinte Gleśka (1823-1881) fou un cap sioux conegut entre els anglosaxons com a Spotted Tail («cua tacada»). Company de Cavall Boig, de jove es va distingir a les guerres amb els pawnee. El 1854 arrasà Salt Lake City i fou empresonat pels iankis. Des d'aleshores esdevingué un cap pacífic i participà en el Tractat de Fort Laramie del 1866. El 1870 participà en noves converses a Washington DC amb Red Cloud, però el 1873 atacà un campament pawnee i el 1876 ajudà Bou Assegut a Little Big Horn. Tot i així, signà l'acord de cessió de Paha Sapa i fou mort per Crow Dog.

## Enllaços externs

* Ressenya biogràfica Arxivat 2005-09-26 a Wayback Machine. (anglès)
# Tragacete

Tragacete és un municipi de la província de Conca, a la comunitat autònoma de Castella-La Manxa.
Dins del seu terme, a uns vuit quilòmetres del nucli de població, hi té el seu naixement el riu Xúquer. Hi ha una petita carretera o passeig que segueix el curs del riu des del poble cap al seu naixement. Aquest passeig passa per diverses fonts fins que arriba al salt del "Molino de la Chorrera", lloc pintoresc acondicionat per a ser visitat. Un xic més amunt hi ha l'alberg de "San Blas" on s'acaba la carretera. Quatre quilòmetres més amunt, als peus del "Cerro de San Felipe" trobarem els "Ojuelos de Valdeminguete" considerats el naixement del riu.
La petita població és turística i disposa de diversos restaurants i hotels.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Atila Kasaš

Atila Kasaš, nascut a Bečej (Voivodina) el 21 de setembre de 1968, és un exfutbolista serbi, que jugava de davanter. Va militar a les files de la FK Vojvodina entre 1985 i 1989 i al FK Bečej entre 1989 i 1994. L'estiu de 1994 marxà a la lliga espanyola per jugar amb el CD Logroñés, on amb prou feines aparegué en onze partits, gairebé tots com a suplent. Després d'una segona temporada a la segona divisió, torna al FK Bečej, on penjà les botes el 1997.

## Enllaços externs

* Fitxa d'Atila Kasas (castellà)
* Trajectòria del jugador (castellà)
# Batomys uragon

Batomys uragon és una espècie de mamífer rosegador de la família dels múrids. És endèmic del mont Isarog (Filipines). Els mascles fan 19,83 cm de llargada i les femelles 18,82 cm, mentre que el pes total és de 178 g i 177 g, respectivament. El seu hàbitat natural són els boscos molsosos. El seu nom específic, uragon, significa ‘molt energètic’ en bicol.

## Referències

* ↑ Balete, D, S.; Rickart, E. A.; Heaney, L. R.; Jansa, S. A. «A new species of Batomys (Muridae, Rodentia) from southern Luzon Island, Philippines» (en anglès). Proceedings of the Biological Society of Washington, 128, 1, 2015, pàg. 22-39. DOI: 10.2988/0006-324X-128.1.22.
# Silence

«Silence o The Silence» té aquests significats:
# Ulysses

* No s'ha de confondre amb Ulisses (desambiguació).
«Ulysses» té aquests significats:
* Astronàutica: Ulysses (sonda), sonda espacial d'exploració del Sol
* Toponímia:
** Ulysses (Kansas), població dels Estats Units de l'estat de Kansas
** Ulysses (Nebraska), població dels Estats Units de l'Estat de Nebraska
** Ulysses (Nova York), ciutat dels Estats Units al comtat de Tompkins, a l'Estat de Nova York
* Obres:
** Ulisses (novel·la), novel·la de l'escriptor irlandès James Joyce
** Ulysses (poema), poema del poeta anglès Alfred Tennyson
** Ulysses (pel·lícula), pel·lícula de 1967 dirigida per Joseph Strick
** Ulysse 31, sèrie d'animació de 1981
# Thysanodesma

Thysanodesma és un gènere d'arnes de la família Crambidae.

## Taxonomia

* Thysanodesma major Butler, 1889
* Thysanodesma praeteritalis (Walker, 1859)

## Referències

* ↑ «GlobIZ search». [Consulta: 30 desembre 2018].
# Barraca del camí del Mas Roig XI

La Barraca del camí del Mas Roig XI és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És un conjunt de planta irregular, orientat a l'est, que ajudat per un muret, forma un cert recer al davant seu. Consta d'un cos principal i d'un annex.
El cos principal presenta un gran arc de descàrrega al damunt de la seva llinda i una lloseta que cobreix la cúpula. La seva planta interior és circular amb un diàmetre de 2'790m i està coberta amb una falsa cúpula fins a una alçada de 2'90m. No presenta elements funcionals.
L'annex és una petita construcció apropiada per a guardar-hi alguns estris o sacs. La seva planta també és circular amb un diàmetre de 1'225m i una falsa cúpula amb una alçada màxima de 1'63m. A l'esquerra del conjunt hi ha un muret que tanca el recer.

## Referències

* 1 2 3 «Barraca del camí del Mas Roig XI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Sapa inca

El terme Sapa Inca (que significa « Inca principal» en quítxua), designa els emperadors de Cusco d'origen quítxua durant el període precolombí a la Serralada dels Andes
El primer Sapa Inca és mític, Manco Cápac, fundador de la capital del «Melic del món» i de la dinastia de Cusco que regnarà durant molts segles sobre un territori d'Amèrica del Sud.
# Batomys hamiguitan

Batomys hamiguitan és una espècie de mamífer rosegador de la família dels múrids. És endèmic del mont Hamiguitan (Filipines). Té el pelatge marró groguenc, la cua llarga i peluda i un pes de 175 g. Viu a altituds superiors a 950 msnm. El seu hàbitat natural són els boscos nans molsosos. El seu nom específic, hamiguitan, es refereix a la seva localitat tipus.

## Referències

* ↑ Danilo S. Balete, Lawrence R. Heaney,, Eric A. Rickart, Roselyn S. Quidlat i Jason C. Ibanez «A new species of Batomys (Mammalia: Muridae) from eastern Mindanao Island, Philippines» (en anglès). Proceedings of the Biological Society of Washington, 121, 4, 2008, pàg. 411-428. DOI: 10.2988/07-47.1.
# Segura (Guipúscoa)

Segura és un municipi de Guipúscoa, de la comarca del Goierri.

## Topònim

Segura va ser fundada com una vila emmurallada de nova planta pel rei castellà Alfons X el Savi en 1256. Està situada prop de la frontera de Navarra i se situava sobre l'estratègica ruta que comunicava Castella amb Europa. A causa d'això el més obvi és pensar que Segura, sense més, fou el nom que el rei va donar a la vila al fundar-la i que no fa més que incidir en la funció defensiva amb la qual va ser concebuda. Hom creu que va haver un nucli de població proper preexistent en el qual es va donar la fundació, però es desconeix el nom que tenia, ja que aquest no ha perdurat. En euskera la localitat s'ha anomenat tradicionalment Segura, sense diferenciar-se del nom castellà. Degut al fet que Segura es troba en una zona profundament bascoparlant, alguns etimologistes allunyant-se de la teoria més estesa han tractat de buscar-li un origen etimològic al nom en euskera, vinculant gairebé sempre el nom del poble amb la paraula ura (aigua). El gentilici és segurarra. Els habitants de Segura reben el sobrenom de zopajaleak (menjasopes).

## Referències

* ↑ «Segura - Auñamendi Eusko Entziklopedia» (en castellà). [Consulta: 27 juliol 2023].

## Enllaços externs

* Ajuntament de Segura
Viccionari
# Verdet de ventre taronja oriental

El verdet de ventre taronja oriental (Chloropsis lazulina) és un ocell de la família dels cloropseids (Chloropseidae).

## Hàbitat i distribució

Habita el bosc obert i matolls del sud de la Xina, nord i centre del Vietnam i l'illa de Hainan.

## Referències

* ↑ «Verdet de ventre taronja oriental». Cercaterm. TERMCAT, Centre de Terminologia. Rev. 20/01/2022(català)
# Trivy

Trivy és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 278 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Gérard Renier | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 397 | 407 | 353 | 288 | 257 | 241 | 278 |
| A partir de 1990: Població sense dobles comptes |||||||
# (641) Agnes

Agnes és l'asteroide número 641. Va ser descobert per l'astrònom Max Wolf des de l'observatori de Heidelberg (Alemanya), el 8 de setembre de 1907. La seva designació provisional era 1907 ZX.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 22 octubre 2023].
* 1 2 3 4 5 6 «JPL Small-Body Database». [Consulta: 24 gener 2024].
# Bassal de Garonda

El Bassal de Garonda, o Bassal de s'Estanyol, és una petita zona humida formada per l'estancament de les aigües del torrent de Garonda bloquejades per barres de dunes, que formen la platja anomenada Racó de s'Arena. Aquest bassal està situat al costat de la població de s'Estanyol de Migjorn, a la costa del terme municipal de Llucmajor, Mallorca. Ocupa una superfície màxima d'uns 4 500 m², que només queden completament inundats després de grans pluges. Resta sec durant la major part de l'any o amb poca aigua. La seva vegetació és típica d'aiguamoll i s'hi pot observar el calàpet (Bufo viridis).
En el segle xiv, s'anomenà aquest lloc El Salinar per la formació natural d'unes salines i perquè era el lloc d'accés més idoni per a la recollida de sal. En aquell temps, existia el dret de la gabella de la sal, que només permetia la compra de sal a les persones que n'havien adquirit el dret de venda, per la qual cosa els llucmajorers delinquien perquè recollien la sal per a ús particular i per a vendre-la al públic.

## Referències

* ↑ Barón Périz, Alfredo «Document tècnic de delimitació, caracterització, classificació i inventari de zones humides de Balears». Direcció General de Recursos Hídrics Servei d'Estudis i Planificació, 2007.
* ↑ Font, B. Història de Llucmajor. Volum II. Palma: Ajuntament de Llucmajor, 1974, p. 122-123. ISBN 84-500-5970-4.
# Sant Cristòfol de Siscar

Sant Cristòfol de Siscar és una església del nucli de Siscar o Ciscar, al municipi de Benavarri, a la Franja de Ponent.